CELEX: 32012R0894
Language: el
Date: 2012-08-06 00:00:00
Title: Εκτελεστικός κανονισμός (ΕΕ) αριθ. 894/2012 της Επιτροπής, της 6ης Αυγούστου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 894/2012 ΤΗΣ ΕΠΙΤΡΟΠΉΣ
   της 6ης Αυγούστου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί 60 ημέρες, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η επιτροπή τελωνειακού κώδικα δεν εξέδωσε γνώμη εντός της προθεσμίας που καθόρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Με την επιφύλαξη των μέτρων που ισχύουν στην Ευρωπαϊκή Ένωση σχετικά με τα συστήματα διπλού ελέγχου και την εκ των προτέρων και εκ των υστέρων επιτήρηση των υφαντουργικών προϊόντων που εισάγονται στην Ευρωπαϊκή Ένωση, οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό μπορούν να συνεχίσουν να χρησιμοποιούνται για περίοδο 60 ημερών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Αυγούστου 2012.
      
         
            Για την Επιτροπή, εξ ονόματος του Προέδρου,
         Antonio TAJANI
         
            Αντιπρόεδρος
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Έτοιμο είδος που αποτελείται από 10 ορθογώνιες λωρίδες, εκάστη μήκους περίπου 25 εκατοστών και πλάτους περίπου 2 εκατοστών, από μη υφασμένα υφάσματα από συνθετικές ίνες (πολυαιθυλένιο), σταθεροποιημένες με συνδετικό υλικό. Οι ταινίες συνδέονται μεταξύ τους σε όλο το μήκος με σημεία διάτρησης.
                  Το μεγαλύτερο μέρος της μιας πλευράς των ταινιών είναι μονόχρωμο. Τα άκρα και το πίσω μέρος των ταινιών είναι λευκά. Στη μία άκρη κάθε ταινίας βρίσκεται ο μηχανισμός κλεισίματος που αποτελείται από έκτυπο ζιγκ-ζαγκ στη μπροστινή πλευρά και, στην πίσω πλευρά, ένα στρώμα κόλλας που καλύπτεται με αντικολλητικό χαρτί, το οποίο πρέπει να αφαιρεθεί για το κλείσιμο.
                  Στο μπροστινό μέρος κάθε ταινίας, αμέσως πριν από το μηχανισμό κλεισίματος στο λευκό όμως φόντο, είναι τυπωμένος με μαύρα γράμματα ένας αύξων αριθμός μέτρησης μεγέθους 5 mm.
                  Μετά τον μεταξύ τους διαχωρισμό κατά μήκος των σημείων διάτρησης, κάθε ταινία είναι αδιάρρηκτο βραχιόλι, όταν είναι κλειστή.
                  (Βλέπε φωτογραφία αριθ. 663) (1)
                  
               
               
                  6307 90 98
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 7 στοιχείο β) και 8 στοιχείο α) του τμήματος XI καθώς και από το κείμενο των κωδικών ΣΟ 6307, 6307 90 και 6307 90 98.
                  Τα αντικειμενικά χαρακτηριστικά του είδους είναι ότι το κύριο μέρος κάθε λωρίδας είναι μονόχρωμο και ότι ο αύξων αριθμός είναι τυπωμένος σε ένα αμελητέο σημείο μόλις ορατός όταν φοριέται το βραχιόλι, και αρκετά μικρός και δυσδιάκριτος. Δεδομένων αυτών των χαρακτηριστικών, η αναγνώριση ανθρώπων μέσω του χρώματος των βραχιολιών αποτελεί την κύρια χρήση του προϊόντος, ενώ ο έντυπος αύξων αριθμός ανταποκρίνεται σε δευτερεύουσα χρήση. Δεδομένου ότι ο ουσιώδης χαρακτήρας και η κύρια χρήση των βραχιολιών καθορίζεται από το χρώμα και όχι από τον τυπωμένο αριθμό, αποκλείεται η κατάταξη στο κεφάλαιο 49 (βλέπε επίσης τις επεξηγηματικές σημειώσεις ΕΣ στο κεφάλαιο 49, γενικά, πρώτη παράγραφος).
                  Το είδος είναι κατασκευασμένο από υφάσματα μη υφασμένα της κλάσης 5603. Ωστόσο, δεδομένου ότι τα βραχιόλια παράγονται σε τελική μορφή, έτοιμα προς χρήση αφού απλώς χωριστούν μεταξύ τους μέσω των διάτρητων σημείων, πρόκειται για «έτοιμα» υφάσματα υπό την έννοια της σημείωσης 7 στοιχείο β) του τμήματος XI. Σύμφωνα με τη σημείωση 8 στοιχείο α) του τμήματος XI, το κεφάλαιο 56 δεν εφαρμόζεται για έτοιμα προϊόντα. Συνεπώς αποκλείεται η κατάταξή του στο κεφάλαιο 56.
                  Στο τμήμα XI δεν υπάρχουν ειδικές κλάσεις που να καλύπτουν αυτόν τον τύπο υφαντουργικών ειδών.
                  Το προϊόν κατατάσσεται επομένως ως «άλλο έτοιμο υφαντουργικό είδος» στον κωδικό ΣΟ 6307 90 98.
               
            
         
      
         (1)  Η φωτογραφία έχει καθαρά ενημερωτικό χαρακτήρα.